***ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՊՐԻԼԻ 7-Ի ԿԱՊԱԿՑՈՒԹՅԱՄԲ***

 Հարգելի՛ մայրեր,

 Ջերմորեն շնորհավորում եմ Ձեզ Ապրիլի 7-ի` «Մայրության ու գեղեցկության տոնի» առթիվ։

 Մայրական սիրուց է սկսվում կյանքի ամենագեղեցիկ երևույթները, մոր օրհնությունն ու աղոթքները մեզ ուղեկցում են ողջ կյանքում։ Հատկանշական է, որ այսօր Հայ Առաքելական Եկեղեցին նշում է «Սուրբ Մարիամ Աստվածածնի Ավետման տոնը», կրկին հիշեցնելով, որ մայրերը մեր կյանքի լուսավոր էակներն են` մեզ կյանք, քնքշանք, երջանկություն, հոգատարություն ու անսահման սեր նվիրող ամենահավատարիմ ու ամենաջերմ մարդիկ։ Մեր ազգային նկարագիրը ձևավորող անկյունաքարերից մեկը եղել և միշտ կլինի հայ ընտանիքներում մոր հանդեպ տածած անսահման սերն ու հարգանքը, որի հիմքում ամուր ընտանիքն է, և միայն ամուր ընտանիքն ու այդ ընտանիքից ներս սերն ու հավատն են , որ կարող են երաշխավորել մեր ժողովրդի լուսավոր ապագան և սերունդների հայեցի դաստիարակությունը:

 Սիրելի՛ մայրեր, քույրեր և աղջիկներ՝ գարնանային այս հիասքանչ տոնի առթիվ մաղթում եմ Ձեզ առողջություն, հավերժական գեղեցկություն, մայրական բերկրանք և ամենայն բարիք։ Շնորհակալություն մեզ կյանք տալու, և այդ կյանքը ձեր ներկայությամբ գեղեցկացնելու համար։

***Լավագույն մաղթանքներով՝***

***Թալին համայնքի ղեկավար՝ Տավրոս Սափեյան***